

**REPUBLIKA HRVATSKA**

**BJELOVARSKO-BILOGORSKA ŽUPANIJA**

# GRAD GRUBIŠNO POLJE

**Povjerenstvo za provedbu postupka**

**izbora kandidata za prijam u službu na određeno vrijeme**

**referenta-blagajnika**

KLASA: 112-03/25-01/3

URBROJ: 2103-5-01/01-25-4

Grubišno Polje, 13. listopada 2025.

**OBAVIJEST**

**o opisu poslova, podacima o plaći, popisu pravih izvora za prethodnu provjeru znanja te pravilima testiranja kandidata**

**OPIS POSLOVA**

Referent-blagajnik obavlja sljedeće poslove:

-vodi blagajničko poslovanje, vrši obračun i isplatu plaća i drugih primanja djelatnika Grada, vrši obračun i isplatu plaća i drugih primanja djelatnika Javne vatrogasne postrojbe Grada Grubišnoga Polja, Razvojne agencije Agro, djelatnika Programa koje provodi Grad te vrši obračun i isplatu naknada za Gradsko vijeće, zamjenika gradonačelnika i radna tijela.

-obavlja sve isplate socijalnog karaktera (pomoći, božićnice, uskrsnice i sl.) izrađuje sva izvješća (porezna, statistička i dr.) vezano uz obračun plaće, izrađuje sva porezna i statistička izvješća vezano uz isplate naknada i drugih oporezivih i neoporezivih primanja, prati potrošnju goriva po dostavljenim putnim radnim listovima za službene automobile.

-kontira, knjiži i prati financijsku dokumentaciju vezano uz poslovanje Javne vatrogasne postrojbe Grada Grubišnoga Polja i Razvojne agencije Agro Grubišno Polje.

-obavlja i druge poslove koje mu povjeri voditelj.

**VISINA PLAĆE**

Bruto plaću čini umnožak koeficijenta složenosti poslova 2,750 koji je utvrđen Odlukom o koeficijentima za obračun plaće službenika i namještenika Grada Grubišnoga Polja i osnovice za izračun plaće 570,78 eura koja je utvrđena Kolektivnim ugovorom za službenike i namještenike u upravnim tijelima Grada Grubišnoga Polja, uz povećanje od 0,5 % za svaku godinu radnog staža.

**PRAVNI IZVORI ZA PRETHODNU PROVJERU ZNANJA**

Pravni i drugi izvori za pripremanje kandidata za provjeru znanja:

- Zakon o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

- Zakon o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25)

- Zakon o proračunu („Narodne novine“ br. 144/21)

- Pravilnik o proračunskom računovodstvu i računskom planu („Narodne novine“ br.

158/2023, 154/2024)

- Zakon o lokalnim porezima („Narodne novine“ br. 115/2016, 101/2017, 114/2022, 114/2023, 152/2024)

-Zakon o financiranju jedinica lokalne i područne (regionalne) samouprave   
(„Narodne novine“ br. 127/2017, 138/2020, 151/2022, 114/2023)

- Opći porezni zakon („Narodne novine“ br. 115/2016, 106/2018, 121/2019, 32/2020, 42/2020, 114/2022, 152/2024)

- Zakon o porezu na dohodak („Narodne novine“ br. 115/2016, 106/2018, 121/2019, 32/2020, 138/2020, 151/2022, 114/2023, 152/2024).

**PRAVILA TESTIRANJA KANDIDATA**

Poziv na pisano testiranje znanja temeljem objavljene literature i intervju pred Povjerenstvom objaviti će se na web stranici Grada Grubišnoga Polja, www.grubisnopolje.hr, najmanje 5 dana prije dana održavanja.

Kandidati koji nisu zadovoljili formalne uvjete za pristup pisanoj provjeri znanja biti će obaviješteni putem elektronske pošte ili slanjem obavijesti na adresu prebivališta.

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta kandidata istome će biti dodijeljena pitanja kao i obavijest u kojem vremenu na ista treba odgovoriti.

Nije dopušteno služiti se bilješkama i literaturom, koristiti komunikacijska sredstva, napuštati prostoriju i razgovarati sa ostalim kandidatima. Ukoliko pojedini kandidat prekrši pojedina pravila biti će udaljen sa pisane provjere znanja i njegov rezultat neće biti priznat.

Smatra se da su kandidati položili provjeru znanja ako su ostvarili najmanje 50% bodova te će tada biti pozvani na intervju pred Povjerenstvom, koji će se održati isti dan.

Intervju je obvezan za sve kandidate koji su uspješno položili test znanja, a cilj istoga je utvrditi interese, profesionalne ciljeve i motivaciju kandidata za rad u jedinici lokalne samouprave.

Svi kandidati biti će obaviješteni o rezultatima oglasa u zakonskom roku, najkasnije u roku od 60 dana od isteka roka za podnošenje prijava na oglas.

Rješenje o prijmu u službu objavit će se SAMO na web stranici www.grubisnopolje.hr, te će se protekom roka od osam dana od njegove objave smatrati da je rješenje dostavljeno.

**Povjerenstvo za provedbu postupka**

**oglasa za prijam u službu**